I gcás sochair chúraim fhadtéarmaigh, rinne dhá rogha bheartais reachtaigh (maille le dhá fhorogha) a mheas: 1.Déanfaidh an Ballstát inniúil na sochair chúraim fhadtéarmaigh in airgead tirim a thabhairt agus costas na sochar comhchineáil a thugann an Ballstát cónaithe a aisíoc (de réir na bprionsabal atá ann cheana maidir le sochair bhreoiteachta, móide soiléirithe), 2.Déanfaidh an Ballstát cónaithe na sochair chúraim fhadtéarmaigh uile a sholáthar agus aisíocfaidh an Ballstát inniúil é 2a) gan forlíonadh ón mBallstát inniúil 2b) maille le forlíonadh. Cuireadh trí rogha as an áireamh: (1) foráil chosanta a thabhairt isteach, (2) an Ballstát cónaithe a dhéanamh freagrach as na sochair chúraim fhadtéarmaigh uile a sholáthar gan aisíoc agus (3) an Ballstát inniúil a dhéanamh freagrach as na sochair chúraim fhadtéarmaigh uile a sholáthar (onnmhairiú). Is í Rogha 1 rogha na tosaíochta chun cobhsaíocht a áirithiú maidir le cur i bhfeidhm na rialacha. I gcás sochair dhífhostaíochta: Rinneadh rogha bheartais reachtaigh a mheas chun cur i bhfeidhm aonfhoirmeach a áirithiú i gcás na rialacha maidir le comhshuimiú agus ríomhadh do shochair dhífhostaíochta: 1.An comhshuimiú tar éis aon lá amháin fostaíochta, 2.An comhshuimiú tar éis a) aon mhí b) trí mhí fostaíochta, 3.Ioncam tagartha a fuarthas i mBallstát na fostaíochta roimhe sin a úsáid chun sochair dhífhostaíochta a ríomh tar éis a) aon mhí b) trí mhí fostaíochta sa Bhallstát inniúil, 4.rogha chothrománach maidir le tréimhsí árachais a aithint le haghaidh an chomhshuimithe. Déanfar rogha na tosaíochta (Rogha 2b) a chomhcheangal leis an oibleagáid go gcaithfidh Ballstát na fostaíochta roimhe sin sochair dhífhostaíochta a sholáthar i gcás nach gcomhlíonfar an coinníoll sin agus an rogha chothrománach. Ar an dóigh sin áiritheofar íosleibhéal comhtháthaithe sa Bhallstát óstach sula mbeifear i dteideal sochair dhífhostaíochta a éileamh agus áiritheofar cur chuige comhsheasmhach ag na Ballstáit. Thairis sin, beidh cosaint ag oibrithe soghluaiste nuair nach mbeidh an tréimhse sin curtha isteach acu i mBallstát na gníomhaíochta is deireanaí. Rinneadh dhá rogha bheartais reachtaigh a mheas chun síneadh a chur leis an íostréimhse le haghaidh sochair dhífhostaíochta a onnmhairiú: 1.Síneadh a chur leis an íostréimhse le haghaidh onnmhairiú sochar dífhostaíochta ó thrí mhí go sé mhí agus an rogha ann an sochar a onnmhairiú le haghaidh thréimhse iomlán na teidlíochta, 2.Síneadh a chur leis an tréimhse le haghaidh onnmhairiú sochar dífhostaíochta chun an tréimhse teidlíochta ina hiomláine a chuimsiú, Is í Rogha 1 rogha na tosaíochta maille le sásra comhair treisithe idir na seirbhísí fostaíochta lena mbaineann chun cuardach trasteorann fostaíochta a thacú. Rinneadh trí rogha bheartais reachtaigh a mheas maidir le sochair dhífhostaíochta le haghaidh oibrithe teorann agus oibrithe trasteorann eile: 1.Rogha a thabhairt d'oibrithe teorann faoin áit a néileoidh siad a sochair dhífhostaíochta ar an dóigh chéanna a dhéanann oibrithe trasteorann eile, 2.An fhreagracht a chur ar Bhallstát na gníomhaíochta is deireanaí as sochair dhífhostaíochta a íoc maille leis an bhforogha a) ceangal a chur ar oibrithe teorann clárú leis an tseirbhís fostaíochta sa Bhallstát atá freagrach nó b) rogha a thabhairt dóibh clárú le seirbhís fostaíochta an Bhallstáit inniúil nó le seirbhís an Bhallstáit chónaithe, 3.An fhreagracht a chur ar Bhallstát na gníomhaíochta is deireanaí as sochair dhífhostaíochta a íoc má chaith an toibrí teorann 12 mhí ar a laghad ag obair ann agus an fhreagracht ar chur ar an mBallstát cónaithe murar chaith, maille leis an bhforogha a) ceangal a chur ar oibrithe teorann clárú leis an tseirbhís fostaíochta sa Bhallstát atá freagrach nó b) rogha a thabhairt dóibh clárú le seirbhís fostaíochta an Bhallstáit inniúil nó le seirbhís an Bhallstáit chónaithe. Is í rogha na tosaíochta Rogha 3a óir is í an comhréiteach is fearr í ó thaobh comhroinnt ualaigh de atá cothrom agus costéifeachtach i dtaca le cúrsaí riaracháin. I gcás sochair shóisialta, is roghanna de chineál reachtach a mheasadh (an Rialachán a leasú): 1.a) Maolú a cheadú ar phrionsabal na córa comhionainne in Airteagal 4 maidir le cúnamh sóisialta amháin, b) Maolú a cheadú ar phrionsabal na córa comhionainne in Airteagal 4 maidir le raon níos fairsinge sochar cáinmhaoinithe, c) Maolú beacht a cheadú ar phrionsabal na córa comhionainne maidir le sochair airgid speisialta neamhranníocacha in Airteagal 70; 2.Na sochair airgid speisialta neamhranníocacha a sholáthraíonn ioncam cothaithe a bhaint de Rialachán Uimh. 883/2004, 3.Rinneadh cur chuige neamhreachtach a mheas freisin (na rialacha a shoiléiriú le Teachtaireacht). Chun soiléireacht dlí agus trédhearcacht a áirithiú ar an dóigh is éifeachtaí éifeachtúla is féidir is é meascán de Rogha 1a agus Rogha 1b is fearr. I gcás sochair theaghlaigh, de rogha ar an status quo, rinneadh dhá rogha reachtach a mheas maidir leis an nasc idir leibhéal na sochar teaghlaigh a fhaightear agus na costais a thabhaítear: 1.Innéascú na sochar teaghlaigh arna nonnmhairiú chuig stát cónaithe an linbh: a) coigeartú aníos agus anuas nó b) coigeartú anuas amháin, 2.An inniúlacht phríomha as sochair theaghlaigh a íoc a bheith ag an stát cónaithe. Breathnaíodh an rogha deireadh a chur leis an oibleagáid sochair theaghlaigh a onnmhairiú, ach níor glacadh léi ar chúiseanna dlíthiúla. Thairis sin, breathnaíodh rogha reachtach chothrománach maidir le liúntais tógála linbh a chomhordú. Tá trí leagan de sin a) cearta dílse ar liúntais tógála linbh atá ceangailte leis an tuarastal maille le hoibleagáid shainordaitheach ar an mBallstát inniúil tánaisteach maolú ar na rialacha i gcoinne forluí (i.e. an sochar a íoc ina iomláine), b) an cur chuige céanna leis an gcéad rogha sin ach é a dhéanamh i gcás na liúntas tógála linbh uile (idir na cinn atá ceangailte leis an tuarastal agus na cinn ar ráta comhréidh) agus c) an cur chuige céanna leis an dara rogha sin ach maolú roghnach a bheith ar fáil ar na rialacha i gcoinne forluí (i.e. d'fhéadfadh an Ballstát inniúil tánaisteach an sochar a íoc ina iomláine nó breisiú a íoc más rud é go bhfuil a sochair féin níos airde ná na sochair i stát na hinniúlachta príomha). Is é rogha na tosaíochta an status quo a choinneáil maille le rogha chothrománach (c). Ar an dóigh sin áiritheofar go bhfanfaidh an fhreagracht as sochair theaghlaigh le Ballstát na gníomhaíochta eacnamaíche ina níocann an tuismitheoir a chuid cánach agus ranníocaíochtaí slándála sóisialta; cosaint ar na baill teaghlaigh é sin, agus is le leas an linbh freisin é. Trí rogha chothrománach (c) a thabhairt isteach is féidir cothromaíocht a chur chun cinn idir an obair agus saol an teaghlaigh i rith tréimhsí tógála linbh toisc go gcuirfear béim is mó ar chearta dílse agus go dtabharfar tacaíocht do na Ballstáit sin atá ag cur an chothromaíocht idir fir agus mná chun cinn go gníomhach, gan an oibleagáid seo a fhorchur.